ฟาโรห์เซคเอมเร เชดวาสต์

เซเคมเร เชดวาเซต เป็นฟาโรห์ชาวพื้นเมืองแห่งอียิปต์โบราณจากราชวงศ์ที่สิบหกในสมัยช่วงระหว่างกลางครั้งที่ 2 โดยมีศูนย์กลางการปกครองอยู่ที่เมืองธีบส์Kim Ryholt, The Political Situation in Egypt during the Second Intermediate Period c.1800-1550 B.C., Museum Tusculanum Press, (1997), p. 202. .

 รัชสมัย 
ไม่ปรากฏหลักฐานโบราณที่เกี่ยวข้องกับพระองค์กษัตริย์ใดเลย มีเพียงเฉพาะพระนามของพระองค์ที่ได้รับการบันทึกลงในบันทึกพระนามแห่งตูริน เซเคมเร เชดวาเซตไม่ปรากฏหลักฐานทางโบราณคดีร่วมสมัย หากแต่ปรากฏพระนามเพียงในบัญชีรายพระนามกษัตริย์แห่งตูรินเท่านั้น พระนามของพระองค์เชื่อมโยงโดยตรงกับนครวาเซตหรือธีบส์ ในช่วงเวลาที่อียิปต์แตกออกเป็นหลายศูนย์กลางอำนาจทางปกครอง มีข้อสันนิษฐานว่าพระนามอาจจะเป็นณุปแบบหนึ่งของพระนาม "เซเคมเร เชดทาวี" ซึ่งจะสื่อความหมายกว้างกว่า โดยหมายถึง “สองแผ่นดิน” หรืออียิปต์ทั้งมวล

พระนามครองราชย์ "เซเคมเร เชดวาเซต" จึงมีความหมายตามตัวอักษรว่า "พระพลานุภาพแห่งสุริยเทพรา ผู้ทรงช่วยกู้นครธีบส์" ในนขณะที่ไม่ทราบพระนามส่วนพระองค์ของพระองค์Ryholt, p. 156. 

 หลักฐานทางโบราณคดี 

 หลักฐานที่ไม่ร่วมสมัย 

 บันทึกพระนามแห่งตูริน 
บันทึกพระนามแห่งตูรินจากรัชสมัยฟาโรห์รามเสสที่ 2 ได้บันทึกพระนามของพระองค์ไว้ในคอลัมน์ที่ 1 บรรทัดที่ 9 ซึ่งบันทึกไว้ว่า "กษัตริย์แห่งสองแผ่นดิน เซเคมเร เชดวาเซต (คาร์ทูช) ทรงครองราชย์ x ปี ..." พระนามของพระองค์แปลได้ว่า "พระพลานุภาพแห่งสุริยเทพรา ผู้ทรงช่วยกู้นครวาเซต/ธีบส์" พระนามของพระองค์ได้รับการบันทึกไว้ถัดจากพระนาม เซอูเซอร์เอนเร (11:8) ซึ่งมักจะถูกระบุตัวตนว่าเป็นฟาโรห์เบบิอังค์ และบันทึกไว้ก่อนหน้าพระนาม [...]รา (11:10)

พระนามของพระองค์สามารถแยกคำออกได้ดังต่อไปนี้

 เซเคม หมายถึง “พลัง” หรือ “อานุภาพ” อีกทั้งยังเกี่ยวข้องกับคทาเซเคม ซึ่งเป็นสัญลักษณ์แห่งอำนาจ และแนวคิดเรื่องพลังวิญญาณ
 รา หมายถึง สุริยเทพ ผู้เป็นกษัตริย์หรือบิดาแห่งเหล่าทวยเทพ
 เชด หมายถึง เทพแห่งการช่วยเหลือหรือการกู้ภัย มีสมญา “ผู้ช่วยให้รอด” มักปรากฏในลักษณะเด็กหรือเจ้าชายหนุ่ม
 วาเซต ชื่อเรียกนครธีบส์ในภาษาอียิปต์โบราณ

 สันนิษฐานทางวิชาการ 

 การระบุตัวตน 
มีข้อเสนอที่ยังไม่เป็นที่ยอมรับโดยทั่วไปว่า ฟาโรห์เซเคมเร เชดวาเซต อาจเป็นบุคคลเดียวกับฟาโรห์เซเคมเร เชดทาวี โซเบคเอมซาฟที่ 2 เนื่องจากพระนามครองราชย์มีลักษณะใกล้เคียงกัน หากเป็นเช่นนั้น พระองค์อาจทรงอภิเษกกับพระราชินีนุบคาเอสที่ 2 และอาจจะมีพระราชโอรสพระนามว่า เซเคมเร-เวปมาอัต อินเทฟChris Bennett, A Genealogical Chronology of the Seventeenth Dynasty, Journal of the American Research Center in Egypt, 39 (2002), pp. 123-155. .

 อ้างอิง 

หมวดหมู่:ฟาโรห์ยุคราชวงศ์ที่สิบหก